Baukó Éva szerint minden nőnek Éden Bence teste kell
Az Édes Élet furcsa párja, Éva és Alekosz ezúttal egy fitneszterembe látogatott el, ahol az Éden Hotelből ismert Bence segítségével próbálkoztak meg egy kis erősítéssel.
Ami mondjuk Alekosz olvasatában leginkább egy kis morgolódás közbeni fekvőtámaszkezdeményt jelentett; később pedig rájött, egyáltalán nem szeretné, ha lemenne a hasa, és esetleg kárba veszne az aznapi ebédje.

Bezzeg Éva annál jobban élvezte az edzést, azaz leginkább a sármos edző közelségét. A nemrégiben a munkásembereket ocsmánynak tituláló celebhölgy nyíltan ajnározta az egykori reality-szereplőt, amit Alekosz nem fogadott éppen kitörő lelkesedéssel; sőt maga az érintett is leginkább elnéző mosollyal hallgatott.

“Ő nagyon szexi, nézd meg! Nem akarsz ilyen lenni? (...) Inkább a mellemet dolgoztatná.... Nézd milyen csinos! Minden nőnek ilyen test kell. Erre izgulok!” – ájuldozott Éva Bencétől, akit a “szörnyeteg” Alekosszal szemben igazi “szépségnek” tart.
Szórakozás